สวัสดีครับผมชื่อนายศิลปะ พรหมจินดา อายุ 23 ปีครับ ภูมิลำเนาอยู่ที่กรุงเทพมหานคร จบการศึกษาในระดับปริญญาตรีจากมหาวิทยาลัยบูรพา คณะวิทยาการสารสนเทศ สาขาวิชาวิศวกรรมซอฟต์แวร์ เกรดเฉลี่ย 3.35 ครับ ประสบการณืในมหาลัยเคยเป็นรุ่นพี่สอนโปรแกรมให้รุ่นน้อง ในโครงการติวให้น้องก่อนเข้าเรียน และเคยเข้าร่วมโครงการอบรม โดยบริษัท MFEC เป็นผู้จัด ประสบการณ์การทำงานในตอนปี 2 เคยพัฒนาระบบทะเบียนศิษย์เก่า โดยใช้เฟรมเวิร์ค MVC และในตอนปี 3 ได้พัฒนาระบบเดิมแต่พัฒนาในรูปแบบแอนดรอยแอปพลิเคชันครับ และในประสบการณ์ของการได้ฝึกงานหรือสหกิจศึกษา ได้ฝึกที่บริษัทดี.ที.ซี เอ็นเตอร์ไพรส์ จำกัด ในตำแหน่งโปรแกรมเมอร์ ได้จัดทำระบบระบบบริหารและจัดการโครงงานของทีมผู้พัฒนาซอฟต์แวร์ และโปรเจคจบได้พัฒนาระบบบุคลากร ให้กับสำนักงานป้องกันควบคุมโรคที่ 6 จังหวัดชลบุรีครับ นอกจากนี้ยังเคยรับจ็อบระหว่างเรียนในการรับเขียนโปรแกรม เช่น ทำหน้าเว็บไซต์ขายจักรยาน โดยใช้เวิดเพลส และพัฒนาระบบสถิติครับ

ข้อดี

เป็นคนละเอียด ทำงานเป็นระบบ มีความรับผิดชอบในงานที่ได้รับมอบหมาย เป็นคนชอบหมั่นศึกษาและฝึกปฏิบัติในการเขียนโปรแกรมอยู่บ่อย ๆ เมื่อไม่แน่ใจอะไรผมจะสอบถาม และหาข้อมูลให้ชัดเจนก่อนลงมือทำงานครับ เพราะจะได้งานที่ต้องความต้องการ และสามารถอดทนต่อแรงกดดันได้ครับ

ข้อเสีย

เป็นคนพูดไม่ค่อยเก่งครับ เป็นคนพูดออกเสียงได้ไม่ค่อยดัง และไม่ค่อยชัดเจนเท่าไหร่ บางทีอาจพูดเร็วไป แต่ตอนนี้ผมได้ฝึกการออกเสียง โดยการฝึกพูด ซ้อมกับตนเอง หรือเวลาคุยกับเพื่อนก็ออกเสียงให้ชัดถ้อยชัดคำ เปล่งเสียออกมาให้ชัด และพูดช้า ๆ ครับ เพื่อพัฒนาทักษะการพูดของตัวผมเองให้ดีขึ้นครับ

ทำไมเลือกบริษัทเรา

ขอบคุณครับ ที่ผมเลือกบริษัทนี้ในการสมัครงาน เพราะว่าบริษัทมีความน่าเชื่อถือ เพราะว่าบริษัทนี้เป็นผู้นำในด้านการพัฒนา การผลิต การจำหน่ายเครื่องปรับอากาศ เครื่องทำความร้อน และระบบทำความเย็น บริษัทมีโอกาสก้าวหน้า และประสบความสำเร็จ หรือเจริญเติบโตในทางธุรกิจโลกสูงครับ นอกจากนี้ยังมีการจัดการการทำงานอย่างเป็นระบบ ซึ่งผมเห็นว่าความรู้ความสามารถของผมมีความรู้เหมาะกับตำแหน่งงานที่บริษัทที่เปิดสมัครอยู่ เลยอยากเข้ามาเปิดประสบการณ์ตนเอง ในการเรียนรู้ และทำงาน เพื่อพัฒนาและเจริญก้าวหน้าไปพร้อมกับบริษัทนี้ครับ

เป้าหมายในอนาคตของคุณ

ทำไมผมต้องเลือกคุณเข้าทำงาน

ขอบคุณครับ เพราะทักษะความรู้ ความสามารถที่ผมมีตรงกับตำแหน่งงานที่บริษัทได้เปิดรับสมัคร   
ซึ่งผมเป็นคนเรียนรู้ไว ปรับตัวให้เข้ากับบรรยากาศการทำงานได้เร็ว สามารถเข้าใจงานได้ง่าย มีความเชียวชาญทั้งทักษะทางภาษา ทักษะการศึกษาหาความรู้ หรือไอเดีย และแนวความคิดใหม่ ๆ ที่สามารถประยุกต์ใช้กับการทำงานให้เกิดประโยชน์มากยิ่งขึ้นได้ ทั้งนี้สามารถใช้ SQL SERVER เฟรมเวิร์ค MVC ได้ครับ

แบบทดสอบวัดความรู้

1. มีการจัดการระบบการทำงานที่ดี สิ่งแวดล้อม และบรรยากาศเป็นมิตรเอื้อต่อการทำงาน ผู้คนในองค์กรยิ้มแย้มแจ่มใส หัวหน้ามีความยุติธรรม มีการวางแผนการทำงานที่เป็นระบบ มีการสร้างสรรค์ประสบการณ์ และพัฒนาความคิดให้เกิดขึ้นกับองค์กร เช่น มีกิจกรรม หรือมีการอบรมส่งเสริมความรู้ เป็นต้น บริษัทมีกฎระเบียบที่แน่นอน สวัสดิการสมเหตุสมผลกับค่าครองชีพในปัจจุบัน
2. สวัสดิการคือ สิ่งตอบแทนที่บริษัทมีให้กับพนักงานภายในองค์กร เพื่อเอื้อประโยชน์ในเรื่องค่าใช้จ่ายความปลอดภัย สุขภาพ และการสร้างความมั่นใจต่าง ๆ เช่น โบนัส ประกันสังคม กองทุนสำรองเลี้ยงชีพ ประกันอุบัติเหตุ เป็นต้น ทำให้ผู้ปฏิบัติงานในบริษัท มีความมั่นใจ และมีกำลังใจในการทำงาน บริษัททุกบริษัทจำเป็นจะต้องมีสวัสดิการที่ดี เพื่อประโยชน์ต่อพนักงานในองค์กร และบริษัท เพราะพนักงานคือส่วนหนึ่งของบริษัท เป็นกำลังสำคัญที่จะทำให้บริษัทพัฒนาก้าวหน้าต่อไปได้ แต่ทั้งนี้สวัสดิการไม่จำเป็นต้องเหมือนกันก็ได้ เพราะแต่ละตำแหน่ง แต่ละบริษัทล้วนมีการทำงานที่ไม่เหมือนกัน สวัสดิการก็ขึ้นอยู่กับความเหมาะสมกับงานที่ทำด้วย
3. วินัยเป็นสิ่งที่ควบคุมพฤติกรรม รวมถึงการกระทำต่าง ๆ ที่เกิดขึ้นในการทำงาน เพื่อให้พนักงานในบริษัท ประพฤติ และปฏิบัติได้ตรงกัน มีระบบระเบียบ และมีกฎเกณฑ์วิถีการทำงานที่ดี ซึ่งจะช่วยลดปัญหาความขัดแย้ง หรือความเสี่ยงที่จะเกิดขึ้นภายในบริษัทได้ วินัยจะทำให้บริษัทขับเคลื่อนไปในแนวทางที่พัฒนาอย่างต่อเนื่อง และเจริญก้าวหน้าได้มากขึ้น จะทำให้บริษัทมีการทำงานที่อบอุ่น ผู้คนไม่เอารัดเอาเปรียบซึ่งกันและกัน และไม่ประพฤติผิดในข้อห้ามข้อบริษัท
4. ความคิดเห็นของสหภาพแรงงานที่ออกมาเรียกร้องข้อเสนอต่อบริษัท อาจมีเหตุที่พวกเขาต้องออกมารวมตัวกัน ควรรับฟังเหตุผล หรือต้นตอในประเด็นปัญหาดังกล่าวที่ออกมาเรียกร้อง พร้อมหาเหตุผลเพื่อยุติปัญหาดังกล่าวไม่ให้เกิดขึ้นอีก บางครั้งอาจจะเป็นเพราะพนักงานไม่พอใจนโยบาย หรือพฤติกรรมต่าง ๆ ของหัวหน้างานหรือผู้บริหาร ควรพูดคุยและปรับเปลี่ยนข้อตกลงกัน ให้มีความยุติธรรมกับทั้งสองฝ่าย ไม่เอารัดเอาเปรียบกัน พร้อมปรับแก้ในปัญหาที่เกิดขึ้นไม่ว่าใครจะถูกหรือผิด ควรรับฟังเหตุผลซึ่งกันและกันก่อน จะทำให้ทุกอย่างดีขึ้น ซึ่งก่อให้เกิดความเข้าใจกันนั่นเอง
5. กระผมก็จะทำหน้าที่ของตนเองที่ได้รับมอบหมายให้ดียิ่งขึ้นเพื่อให้เป็นส่วนหนึ่งของแรงผลักดันให้บริษัทพ้นวิกฤตปัญหาการขาดทุนครั้งนี้ถึงตัวกระผมจะถูกลดค่าตอบแทนก็จะพยายามทำหน้าที่ของตนเองให้เต็มที่จนบรรลุเป้าหมายที่ตั้งใจไว้
6. กระผมก็จะน้อมรับการตัดสินใจของบริษัทที่ตั้งนโยบายนั้นๆมาเพื่อมีจุดประสงค์ให้พนักงานและบริษัทประสบความสำเร็จไปพร้อมๆกัน
7. ดูแลพนักงานที่อยู่ภายใต้การปกครองให้เหมือนพี่น้องเพื่อการทำงานที่ประสบความสำเร็จโดยที่พนักงานใต้บังคับบัญชาไม่เครียดและเกร็งในการทำงานเพิ่มความสนิทสนมและความเป็นกันเองมีน้ำใจ
8. เมื่อพนักงานกระทำความผิดของเกณฑ์ที่บริษัทกำหนด ต้องประพฤติปฏิบัติตามกฎเกณฑ์ของบริษัทต่อไป เพราะในครั้งนี้ยังถือเป็นอุทาหร ที่ทำให้คนอื่นในบริษัทจะไม่ประพฤติผิดกฎเกณฑ์จนเกิดเหตุการณ์ที่ไม่ดีขึ้นอีก แต่อย่างไรก็ตามทางบริษัทต้องมีค่ารักษาพยาบาลเพื่อรักษาตัวพนักงานของบริษัท
9. กระผมจะทำหน้าที่ของตนเองที่ได้รับมอบหมายให้ดีที่สุด โดยไม่สนใจว่าผู้อื่นจะทำน้อยกว่าเพราะทุกหน่วยงาน หรือตำแหน่งงาน ถูกแบ่งงานตามความสามารถ และความเหมาะสมให้กับพนักงานที่ได้รับมอบหมายงานอยู่แล้ว
10. กระผมจะทำงานที่ได้รับมอบหมายให้ได้มากที่สุดจนถึงเวลานัดสำคัญมาถึงแล้วไปทำธุระให้เสร็จแล้วรีบกลับมาทำงานให้เสร็จและส่งโดยทันเวลา
11. กระผมจะเสนอความคิด หรือชี้แจงเหตุผล ในส่วนที่มีความคิดเห็นไม่ตรงกันให้หัวหน้ารับทราบก่อนลงมือปฏิบัติงานจริง เพื่อให้สามารถปรับทำความเข้าใจงานให้มีความถูกต้องมากที่สุด เมื่อได้บทสรุปที่แน่ชัด ก็จะลงมือทำงานตามงานที่ได้รับมอบหมาย
12. 1.วินัยในการปฏิบัติงาน คือเข้า – ออกงานตรงตามเวลาทำงานหรือไม่ 2.ประเมินตามแผนการปฏิบัติงาน มีการทำงานตามแผนงานที่วางไว้หรือไม่ 3.การติดตามงาน มีการทำงานอย่างต่อเนื่อยหรือไม่ 4. ผลงาน มีความถูกต้อง ตรงตามความต้องการ หรือเป้าหมายของงานนั้น ๆ หรือไม่
13. รู้สึกยินดีกับเพื่อนที่ได้รับเลื่อนตำแหน่งสูงขึ้นกว่าเดิม ทำให้กระผมนำเอามาเป็นแบบอย่างในการพัฒนาตนเอง และการทำงาน ในอนาคตกระผมจะต้องเลื่อนตำแหน่งสูงขึ้นด้วยตั้งใจจริงของตนเอง
14. รับฟังความคิดเห็นจากเพื่อนที่ไม่เห็นด้วย เพื่อพิจารณาข้อเสนอแนะ หรือเหตุผลที่เพื่อนแสดงความคิดเห็นมา และนำมาทำการปรับแก้ให้เกิดความถูกต้องที่มีเหตุ มีผลกว่าเดิม และเพื่อนร่วมงานทุกคนตกลงว่าความคิดที่ได้หารือกันใหม่นั้นมีความถูกต้อง และเห็นพ้องต้องกัน
15. รู้สึกมีความพยาม และตั้งใจในการทำงานมากขึ้น ทำให้มีเป้าหมายที่จะเดินตามความฝัน แต่อย่างไรก็ตามความตั้งใจจะต้องมีประสบการณ์ที่มากพอ และมีความรู้ที่สามารถบริหารงานใหญ่ ๆ ได้ ดังนั้นกระผมจะต้องเก็บเกี่ยวประสบการณ์ และเรียนรู้การทำงานใหม่ได้มากที่สุด เพื่อให้สามารถเลื่อนขั้นในระดับที่สูงกว่าเดิมได้
16. ถือเป็นการเรียนรู้ประสบการณ์ใหม่ ๆ ในการทำงาน ได้ทำอะไรหลากหลาย สามารถพัฒนาตนเองให้มีทักษะการเพิ่มผลผลิต มีความคิดทางการตลาด และต่อไปในอนาคตอาจนำมาประยุกต์ใช้ให้กับงาน เพื่อนำพาบริษัทไปสู่การเจริญเติบโตมากขึ้นกว่าเดิม
17. บริษัทต้องมีความมั่งคง เชื่อถือได้ และมีโอกาสเจริญเติบโตสูง ทั้งนี้ความรู้ความสามารถของตนเองจะต้องสอดคล้องกับตำแหน่งที่เข้าทำงาน เพื่อให้สามารถนำความรู้ที่มีมาพัฒนาบริษัทให้ได้มากที่สุด และพร้อมเรียนรู้ประสบการณ์ใหม่ ๆ หรือศึกษาแหล่งข้อมูลใหม่ ๆ ได้